ད་ཉིན་ཕྲེང་རིང་གིས་ཀློག་པའི་ཚོགས་ཆུང་གི་བསམ་འཆར་དེའི་ནང་དགེ་རྒན་དང༌།ཕྲུ་གུའི་དབར་བརྩེ་ཞེན་བྱེད་དགོས་པ་དེ་ཡག་པོ་འདུགང་ཚོས་གྲྭ་སའི་ནང་གི་ཞལ་ངོ་དང༌།དགེ་གཡོག་གིས་རྒྱུག་པ་འཁྱེར་ཡོང་བ་དེའི་འོག་སྡོད་མྱོང་བའི་རྣམ་པ་དེ་ཕར་བཞགདེ་ལྟ་བུ་མ་ཡིན་པར་ཕྲུ་གུ་དང༌།དགེ་རྒན་གྱི་དབར་བརྩེ་ཞེན་ཆེ་བ་དགོས།ཕྲུ་གུས་དགེ་རྒན་མཐོང་སྐབས་འཇིགས་སྣང་གིས་བྲོས་འགྲོ་བ་དེ་འདྲ་བྱས་ན་འགྲིགས་ཀྱི་མ་རེད།དགེ་རྒན་ཚོ་ནས་ཀྱང་ཀུན་སློང་ཡག་པོ་འཁྱེར་ན་མ་གཏོགས་ཕོགས་ཐོབ་ཕྲན་བུ་རག་སྐབས་ང་ཚོར་མི་ཚེའི་མདུན་ལམ་ཞིག་རག་སོང་བསམ་པ་བྱས་པ་མི་འགྲིགས།ང་ཚོས་གསར་བརྗེ་ཟེར་བ་དེ་ཡར་རྒྱས་གཏོང་བར་ཟེར།བླ་མ་ཟེར་བ་དེ་རྩ་ཆེར་འཛིན་གྱི་ཡོད་པ་གང་ཡིན་ཞེ་ན།ལེགས་ཉེས་ཀྱི་སློབ་སྟོན་བྱེད་མཁན་ཞིག་ཡིན་སྟབས་གལ་ཆེར་བརྩི་བཀུར་བྱེད་པ་ཞིག་ཁྱེད་རང་དགེ་རྒན་རྣམས་ནས་ཀྱང་གནས་ཚུལ་དེར་བསམས་ཏེ་བོད་ཕྲུག་ཁྲི་ཕྲག་འབུམ་ཕྲག་གི་ཁེ་ཕན་ལ་ཐུག་གི་ཡོད་པར་བརྟེན་རང་སྤོབས་བསྐྱེད་དེ་རང་གི་སེམས་ཤུགས་ཆེན་པོས་ལས་ཀ་བྱེད་དགོས།དགེ་རྒན་ཚོས་ཤུགས་བརྒྱག་མ་ཐུབ་ན་ང་ཚོས་ཚོགས་འདུ་ཚོགས་ནས་གྲོས་ཆོད་ཅི་འདྲ་ཞིག་ཀྱང་ཕན་ཐོགས་རྒྱུ་ཁག་པོ་རེད།འོ་ད།དེ་འདྲ་ཙམ་ཞིག་ཡིན་པ་འདྲ།ཁྱེད་རང་ཚོས་ཡག་པོ་གནང༌རོགས།ད་ག་ཡིན་ཞེས་བཀའ་སྩལ།།